Trelis/gawiki huggingface dataset:
Inscne sa Ghaeilge. Is éard is inscne sa Ghaeilge ann ná an roinnt a dhéantar idir ainmfhocail fhirinscneacha agus bhaininsneacha, mar a tharlaíonn i dteangacha go leor. Baineann an difear le móirfeolaíocht na bhfocal. Is féidir a dhéanamh amach cé na hathruithe gramadaí a dhéanfar ar fhocal bunaithe ar a inscnce. Bhíodh an tríú inscne, inscne neodrach, ann sa tSean-Ghaeilge.
Dáileadh inscne in ainmfhocail na Gaeilge.
Thart ar 63% de na focail ar liosta GaelSpell atá firinscneach dar le taighde a rinne Caoimhín Ó Scanaill. Is seiceálaí litrithe é GaelSpell a bhfuil 30,000 ainmfhocal ann. Timpeall is 62.5% de na hainmfhocail a bhí firinscneach sa chorpas parsáilte a rinne an Dr. Teresa Lynn agus tugann sé seo léiriú ar dháileadh inscní sa ghnáthúsáid, nó mar atá léirithe sa chorpas féin, ar a laghad. 65.3% atá firinscneach agus 34.6% atá baininsneach san Fhoclóir Beag.
Lá Domhanda an Ghlóir. Ceiliúrtar Lá Domhanda an Ghlóir (World Voice Day nó WVD) ) ar 16 Aibreán gach bliain ó bhí 2002 ann, an lá a dhéanann muid ceiliúradh ar an tábhacht atá leis an glór i saol an duine. Uirlis ríthábhachtach do chách is ea an ghlór (an guth labhartha, an glór cinn srl).
An Lá in Éirinn.
Chun an fhéile a cheiliúradh sa bhliain 2019, nocht muintir Abair.ie glór an Róbó Gaelach. Is féidir glór sintéisithe le Gaeilge, i gcanúintí éagsúla, a chloisteáil ar an suíomh. Áis d'fhoghlaimeoirí ar fud na cruinne is ea í. Ach go háirithe, baintear úsáid na háiseanna i réimsí an oideachais agus an mhíchumais.
Jardins du manoir d'Eyrignac. Tá Gairdíní Mhainéar Eyrignac (Fraincis: "Jardins du manoir d'Eyrignac") lonnaithe i Salignac-Eyvigues, i nDordogne, i Périgord noir (réigiún Nouvelle-Aquitaine). Fuair ​​siad an lipéad "Jardin remarquable" i 2005 agus tá siad curtha ar liosta forlíontach Séadchomharthaí Stairiúla an 17ú agus an 18ú haois ó 1986. Tá siad suite i bhfad ó Uaimheanna Lascaux agus Sarlat-la-Canéda.
Jardins de Marqueyssac. Tá Jardins de Marqueyssac (Gaeilge: "Gairdíní Marqueyssac") suite Vézac na Fraince, sa "département" Dordogne, i réigiún Nouvelle-Aquitaine. Tá siad ar liosta na ngairdíní suntasacha sa Fhrainc.
Cruthaíonn naoi heicteár déag láithreán atá aicmithe mar gheall ar a “spéis pictiúrtha agus stairiúil” ó fhoraithne aireachta an 16 Nollaig, 1969.
Agus é suite ar lomán creagach 130 méadar os cionn na habhann, tugann an pháirc radharc ar an ngleann, ar chaisleán, agus ar na sráidbhailte comharsanacha, lena n-áirítear Beynac-et-Cazenac, Fayrac, Castelnaud, La Roque-Gageac agus Domme.
Ceallach mac Raghallaigh. Rí na gConnacht de chlann Uí Bhriúin, Síol Cheallaigh, ba ea Ceallach mac Raghallaigh (Sean-Ghaeilge Cellach mac Rogallaig, nó "Cellach Locha Cime" (Áth Cinn)) (bás 705). He was the son of Rogallach mac Uatach (bás 649), iar-rí, ba ea a athair. Tháinig sé i gcoróin i gcomharbacht ar a nia, Muireadhach Muilleathan mac Fearghasa (na 702). Bhí sé i réim ón mbliain 702 go dtí 705.
Tá oird éagsúla le feiceáil i ríliostaí na tréimhse seo. Feictear é sna ríliostaí idir Dúnchadh Mhuirisce mac Tiobraide (bás 683) agus Feargal Aidhne mac Ardaile (bás 696). Sa mhullach air sin, feictear é ina rí Chonnacht mar ráthóir Cháin Adhamhnáin ag Sionad Bhiorra sa bhliain 697. Tugtar an teideal rí Chonnacht dó ina thásc sa bhliain 705 i nAnnála Tiarnaigh agus Annála Uladh.
I mí Iúil 703, tháinig an tArdrí, Loingseach mac Aonghasa of the Cineál Chonaill i gceannas slua mór sa Chonnachta isteach chun cáin a éileamh, ach cloíodh agus maraíodh eisean agus roinnt dá mhic agus ríthe eile Uí Néill an Tuaiscirt i gCath Corann (Sligeach). Caomhnaítear scéal an chatha i nAnnála Easpacha na hÉireann. Deirtear ann go ndearna baird an Ardrí aoradh faoi Cheallach agus é sean creathach. " However Cellach:
Ghlac fir na gConnacht an dúshlán agus bhuaigh an cath.
B'fhéidir é gurbh í an chúis le hionsaí Loingsigh ná go raibh Cineál Eoghain tagtha aniar aduaidh ar Chineál Chonaill sa tuaisceart, agus dá bharr ní raibh aon dul as acu ach dul ó dheas sa Chonnachta isteach ag lorg concais nua. D'fhéadfadh é fosta a bheith de bharr brú Uí Bhriúin ar Chineál Chairbre i dtreo Bhréifne, rud a gcuirfeadh cosc ar Chineál Chonaill ar a slí go lár na tíre. I dteannta sin, bhí fonn ar Loingsech a údarás mar ardrí a dhearbhú.
Tuairiscítear ina thásc sa bhliain 705 gur éirigh sé ina chléir ("post clericatum"). . Tugadh an t-ainm Síol Cheallaigh ("Síl Cellaig") ar a mhuintir. Bhídís in iomaíocht le Síol Muireadhaigh agus Síol Chathail le haghaidh ríogacht na gConnacht le linn na 8ú haoise. Ruaigeadh iad as a cheantar dúchais níos deireanaí ag Uí Bhriúin Seola.
I measc a chlainne, bhí children Domhnall (bás 728) agus "Forggus" (bás 756), Ríthe Chonnacht beirt.
Hans Kelsen. Dlí-eolaí agus fealsamh dlí agus polaitíochta ab ea Hans Kelsen (11 Deireadh Fómhair 1881 – 19 Aibeán 1973).
Saol.
Céimí de chuid ár gcomhpháirtí Ollscoil Vín ab ea Kelsen. Rinne sé a thráchtas dochtúireachta ar an teoiric a bhí ag Dante maidir leis an stát. Ba luath a d'fhorbair sé an coinceap gurb ionann an dlí agus an stát, a bhí ag croílár a chuid fealsúnachta polaitíochta i gcónaí. Sa bhliain 1911 a fuair sé a shlánú agus sa bhliain 1919 rinneadh lán-ollamh de chuid Ollscoile Vín de.
Dlí bunreachtúil.
Bhí páirt mhór aige agus Bunreacht na hOstaire, 1920 á dhréachtú agus thar aon rud eile chuir sé an coincheap chun cinn gur cheart bunreachtúlacht na ndlíthe a bheith athbhreithnithe ag cúirt bhunreachtúil ar leith, an tsamhail athbhreithnithe bunreachtúla atá i dtreis i mór-roinn na hEorpa faoi láthair. Bhí sé ina bhall de Chúirt Bhunreachtúil na hOstaire ó 1920 go 1930.
Ó ba rud é go raibh an timpeallacht polaitíochta ag éirí ní b'achrannaí agus gur measadh go raibh sé ar thaobh na Daonlathaithe Sóisialta, a bhí ag cur i gcoinne an rialtas fhorlámhaigh, d'aistrigh Kelsen chuig ollúnacht in Ollscoil Köln sa bhliain 1930.
An cogadh agus imirce.
Sa bhliain 1934 a dhíbir na Naitsithe as an bpost sin é agus d'aistrigh sé go dtí an Ghinéiv, áit a raibh sé ag teagasc an dlí idirnáisiúnta san Institiúid Iarchéime, An Ghinéiv ó 1934 go 1940 (seachas tréimhse ó 1936 go 1938 nuair a bhí sé ag an Ollscoil Gearmánach i bPrág.) 
Sa bhliain 1940 a chuaigh sé ar imirce go dtí na Stáit Aontaithe, áit a raibh sé ina ollamh leis an eolaíocht polaitíochta in Ollscoil California, Berkeley ó 1945 go 1952. Cé gur éirigh sé as go hoifigiúil sa bhliain 1952, lean sé ar aghaidh ag déanamh taighde agus ag foilsiú go dtí go raibh sé beagán os cionn ochtó bliain d'aois.
Fealsúnacht.
Leag Kelsen a chuid smaointeoireachta maidir le fealsúnacht an dlí amach ina foirm thipiciúil i Reine Rechtslehren (Glanteoiric Dlí) sa bhliain 1934; foilsíodh an dara heagrán den leabhar, le hathruithe suntasacha, sa bhliain 1960. 
I measc an méid a chuir sé le teoiric an dlí atá coinceap an Grundnorm (a léiríonn an coincheap a bhí aige de chineál ordlathach an dlí) chomh maith lena leagan féin den deighilt idir an dlí agus an mhoráltacht agus d'eolaíocht maidir leis an dlí atá saor ó luachanna polaitiúla nó morálta. I ndiaidh 1934 bhí ní ba mhó spéise aige sa dlí idirnáisiúnta agus san eolaíocht polaitíochta, go mór mór tar éis dó dul ar imirce go SAM.
Tionchar.
Taobh istigh den phosaitíbheachas dlíthiúil is é obair Kelsen an príomh-rogha eile fós in ionad an chuntais a thugann HLA Hart ar neamhspleáchas an dlí ó chúrsaí morálta nó polaitiúla.
Athróg randamach. Cainníocht is ea athróg randamach, ar féidir léi aon cheann de raon luachanna (bídís leanúnach nó scoite) a bheith aici nach féidir a réamhaithris go cinnte ach iad a thuar de réir a ndóchúlachta amháin. Tugtar athróg stocastach ar an choincheap chomh maith.
Dara hAireacht Melbourne. Bhunaigh an Bíocunta Melbourne an Dara hAireacht Melbourne sa Ríocht Aontaithe na Breataine Móire agus na hÉireann i 1835.
Stair.
Tháinig dara rialtas an Tiarna Melbourne i gcumhacht tar éis do rialtas mionlaigh Sir Robert Peel éirí as i 1835. D’fhill an Tiarna Palmerston mar Rúnaí Gnóthaí Eachtracha agus bhí a chéad oifig mhór ag an Tiarna John Russel mar Rúnaí Baile.
Sa bhliain 1837 tháinig an Bhanríon Victoria i gcomharbacht ar an ríchathaoir, agus mar is gnách le monarc baineann, cheap an Príomh-Aire an Teaghlach Ríoga. Bhí an Bhanríon óg chomh ceangailte lena mná Fuigeacha den seomra leapa gur dhiúltaigh sí, tar do Melbourne bheith éirithe as oifig sa bhliain 1839, ligean do Sir Robert Peel mná Coimeádacha a chur ina n-áit. Tugadh Géarchéim na Seomraí Leapa air seo, agus mar thoradh air sin dhiúltaigh Peel rialtas a bhunú. Thosaigh Melbourne arís dá bhrí sin, agus lean sé ar aghaidh in oifig go dtí gur bhuaigh na Caomhaigh tromlach Theach na dTeachtaí in Olltoghchán 1841 sa deireadh. Tháinig an dara rialtas Sir Robert Peel i gcomharbacht air.
Maratón Bhostúin. Rás reathaíochta fad-achair bliantúil a thionóltar i mBostún is ea Maratóin Bhostúin, ceann de na maratóin is cáiliúla ar fud na cruinne.
Stair.
Reáchtáladh Maratón Bhostúin den chéad uair ar 19 Aibreán 1897. Bhuaigh John McDermott, de shliocht Éireannach, an rás (tugadh an 'B.A.A. Road Race' air ag an am). 
Sa bhliain 1967, d’éirigh le Kathrine Switzer Maratón Bhostúin a rith ó thús go deireadh agus í cláraithe faoin ainm neodrach ‘K. V. Switzer’, d’ainneoin na n-iarrachtaí a rinne feidhmeannaigh í a bhaint den rás. I ndiaidh na heachtra, cuireadh cosc foirmiúil ar mhná a bheith ag rásaíocht, Ní raibh cead ag mná páirt a ghlacadh sa rás go dtí 1972 nuair nár chláraigh ach naonúr ban fána choinne. 
Idir 1887-2009, níor ceapadh ach bean amháin mar uachtarán ar an bhord gobharnóirí.Tharla Buamáil Bhostúin ar an 15 Aibreán, 2013, Maraíodh triúr agus gortaíodh 264 duine mar gheall ar an ionsaí.
Sa bhliain 2018, rith 13,684 bean i mBostún.
Ar an 29 Bealtaine 2020, d’fhógair Méara Bhostúin Marty Walsh agus an Boston Sports Association gur cuireadh Maratón Bhostúin siar go dtí 14 Meán Fómhair 2020 de bharr COVID, ach cealaíodh an rás faoi dheireadh.
Sraith Balmer. Is í Sraith Balmer an tsraith línte i speictream na hidrigine a sheasas do léimeanna an leictreoin idir an dara leictreonsceall is laige fuinneamh agus na cinn os a chionn. Tá ceithre líne acu suite i mbanda an tsolais infheicthe, agus an chuid eile sa bhanda ultraivialait. Fuair an tsraith a hainm ón bhfisiceoir Eilvéiseach Johann Balmer a d'aithin an dóigh a raibh tonnfhaid na línte ag brath ar a chéile agus a d'oibrigh amach foirmle mhatamaiticiúil a cheadaigh do na fisiceoirí coibhneas na dtonnfhad a chomhaireamh. Ní ba dhéanaí ghinearálaigh an Sualannach Johannes Rydberg cothromóid Balmer go cothromóid Rydberg a chuir ar a gcumas tonnfhaid agus minicíochtaí na sraitheanna eile a áireamh.
Is í cothromóid Rydberg ná:
(1/λ) = RZ2[(1/n12)-(1/n22)]
inarb ionann:
Nuair atá n2 ag dul i dtreo na héigríche (∞), tá (1/n22) ag dul go hasamtóiteach i dtreo an neamhní. Mar sin, má ligtear (1/n22) ar lár sa chothromóid, is féidir íosteorainn a chomhaireamh do thonnfhad na sraithe. Tabhair faoi deara nach bhfuil an chothromóid seo i bhfeidhm ach i gcóras atá comhdhéanta as núicléas agus aon leictreon amháin – go praiticiúil is ionann sin agus adamh hidrigine. Dá mbeadh tuilleadh leictreon ann rachadh castacht na cothromóide thar acmhainn na matamaiticeoirí féin.
Is é tonnfhad an chéad líne i sraith Balmer ná 656 nanaiméadar, agus is í teorainn na sraithe ná 364.6 nanaiméadar.
Reichsgericht. An chúirt is airde de chuid na Gearmáine, ó 1871 go 1945, ab ea an Reichsgericht agus í suite in Leipzig.
Indreachtach mac Dúnchadha. Rí na gConnacht de chlann Uí Fhiachrach Mhuaidhe ba ea Indreachtach mac Dúnchadha Muirisce (Sean-Ghaeilge Indrechtach mac Dúnchado Muirisci) (bás 707). Dúnchadh Mhuirisce mac Tiobraide (bás 683), iar-rí, ba ea a athair. Bhí sé i gcoróin ón mbliain 705 go dtí 707.
Sa bhliain 703, bhí iarracht déanta ag Uí Néill an Tuaiscirt a ardcheannas sa Cuideachta a dhearbhú. Chloígh réamhtheachtaí Indreachtaigh, Cellach mac Rogallaig, iad i gCath of Corann. Mar dhíoltas, cloíodh agus maraíodh Indreachtach ag Uí Néill an Tuaiscirt faoi cheannas a ríthe a leanas: Fearghal mac Maoil Dúin de Chineál Eoghain; Fearghal mac Loingsigh de Chineál Chonaill; agus Conall Meann de Chineál Chairbre sa bhliain 707. I nAnnála Tiarnaigh an teideal "rí Teora Connacht" d'Indreachtach, rud a chuireann in úil ard-ríogacht cúige i gcoinne éilimh Néill.
Rí Chonnacht fosta ba ea mac Indreachtaigh, Ailill Meadraí (bás 764).
An Tiogáin. Is úrscéal fantaisíochta leis an scríbhneoir Ceanadach Guy Gavriel Kay é An Tiogáin. Tarlaíonn an scéal ar ndomhan ficsin, i gceantar darb ainm 'Leithinis na Boise' go háirithe, a bhfuil dealramh aici leis an Iodáil le linn na hAthbheochana agus leis an bPeilipinéis.
Suíomh.
Tá Leithinis na Boise roinnte i naoi bproibhinse, mar atá an Asóil agus an Aistibeár agus an Cheartándó agus an tSiára agus an Chóirté agus an Fhearrabht agus an tSeinsió agus an Tiogáin agus an Tréig.
Tá iomaíocht le haghaidh riail na Tiogáine idir bheirt asarlaí móra: Rí Braindin den Iograid, agus Ailbéiriceo de Bharbadóir, taoiseach cogaidh neamhspleách ó impireacht thar lear.
Cináed mac Artgail. Rí na gConnacht de chlann Uí Bhriúin ba ea "Cinaéd" mac Ardaile (Sean-Ghaeilge Cináed mac Artgaile) (bás 792) Ardal mac Cathail (bás 791), iar-rí, ba ea a athair. Síol Chathail ba ea a mhuintir.
Is dóigh gur rí go bhfreasúra é "Cináed", i gcomharbacht ar Thiobraid mac Taidhg tar éis na bliana 786. Bhí Uí Fhiachrach Mhuaidhe agus Uí Ailealla ag iarraidh an ríogacht a éilimh chomh maith. Ní fheictear "Cináed" sna ríliostaí, agus ní thugtar an teideal rí dó sna hannála.
Sa bhliain 787, tharla Cath Gola idir Uí Fhiachrach agus Uí Bhriúin inar bhuaigh Uí Fhiachrach. Maraíodh ámh a rí, "Cathmug" mac Doinn Cothú mhic Cathail (bás 773) slain. Maraíodh freisin Dub-Díbeirg mac Cathail, uncail "Cináed". Sa bhliain 787 freisin, rinne Uí Fhiachrach Mhuaidhe ionsaí ar Uí Bhriúin as Umhall agus mharaigh siad a rí, "Flathgal mac Flannabra.
Sa bhliain 788, cuireadh cáin Chiaráin i réim sa Chonnachta.
Tuairiscítear Cath eile i measc na gConnacht ag Droim Góise sa bhliain 789. Cloíodh Fógartach mac Cathail, uncail eile le Cinaed agus theith sé. Sa bhliain chéanna, chloígh Uí Ailealla na Luigne i gCath Achad Ablae (barúntacht An Chorain barony). Sa bhliain 790, bhain siad bua eile amach in éadan Luigne ag Cath Átha Rois agus mharaigh siad a dtaoiseach.
Sa bhliain 792, cloíodh agus maraíodh Cináed ag Muiris mac Tomaltaigh i gCath Sruth Cluana Argai ("Cloonargid", Contae Ros Comáin). Deirtear gur éirigh Muiris i gcoróin tar éis an chatha seo.
Geilleagar margaidh. Is córas geilleagrach é an geilleagar margaidhː bíonn an córas seo ag brath ar na táirgeoirí agus na tomhaltóirí chun a gcuid roghanna a dhéanamh as a stuaim féin. Má tá daoine sásta agus in ann praghas áirithe a íoc chun táirge áirithe a cheannach, cuirfidh táirgeoirí an táirge sin ar fáil.
Is é an aidhm atá ag gnólacht i ngeilleagar margaidh ná earraí agus seirbhísí a sholáthar ar an chostas is ísle, agus ar an phraghas is airde a thig leo a fháil, chun brabús ard a dhéanamh.
Struan Murray. Is údar Briotanach ficsin é Struan C. Murray. Scríobhann sé leabhair do pháistí don chuid is mó.
Indreachtach mac Muireadhaigh. Rí na gConnacht de chlann Uí Bhriúin ba ea Indreachtach mac Muireadhaigh Mhoilleathain (Sean-Ghaeilge Indrechtach mac Muiredaig Muillethan) (bás 723). He was the son of Muireadhach Moilleathan mac Fearghasa (bás 702), iar-rí, ba ea a athair. Síol Mhuireadhaigh ba ea a mhuintir. Tháinig neartú ar mhuintir Uí Bhriúin mar phríomh-rítheaghlach na gConnacht le linn a réimeas. 
Is contrártha iad na ríliostaí don tréimhse seo. Tugtar réimeas 16 bliain dó i Sioncronachtaí Laud. Tugtar an teideal rí dó ina thásc sna hannála. In Chronicum Scotorum agus ann amháin, deirtear go raibh Domnall mac Cathail (bás 715) i réim mar rí Chonnacht idir Indreachtach mac Muireadhaigh agus Indreachtach mac Dúnchadha Muirisce (bás 707). Más fíor, b'fhéidir é go raibh Indreachtach mac Muireadhaigh ina rí ón mbliain 707.
Sa bhliain 721, cloíodh Corca Bhaiscinn, fine as Tuamhain, ag na Connachta, ach ní deirtear cé acu.
Fuair Indreachtach bás suaimhneach ar oilithreacht go Cluain Mhic Nóis, mainistir a thug tacú le neartú Uí Bhriúin expansion. I measc a mhac a bhfuil aithne orthu, bhí: Aodh Balbh (bás 742), rí Connacht; Muireadhach (bás 732); Tadhg; agus Murghal. Bhí iníon aige darb ainm Maedhbh. Deirtear sa "Bhanseanchas" gur phós sí an Ardrí, Aodh Oirdní, agus gurbh é Niall Caille a mac.
J. S. Verma. An seachtú Príomh-Bhreitheamh is fiche ar an India (25 Márta 1997 go 18 Eanáir 1998) ba ea Jagdish Sharan Verma (18 Eanáir 1933 – 22 Aibreán 2013).
Saol.
Céimí de chuid Ollscoil Allahabad, bhí J. S. Verma ina dhlíodóir ó 1955 go 1972, nuair a ceapadh ina bhreitheamh d'Ard-Chúirt Madhya Pradesh é. Bhí sé ar an líon beag breithiúna a chuir in aghaidh na hÉigeandála a bhí ann ó 1975 go 1977.
Ceapadh ina Phríomh-Bhreitheamh ar Ard-Chúirt Madhya Pradesh é sa bhliain 1985 agus ina Phríomh-Bhreitheamh ar Ard-Chúirt Rajasthan an bhliain dár gcionn. 
Cúirt Uachtarach.
Bhí sé ar Chúirt Uachtarach na hIndia ar feadh beagnach naoi mbliana, na deich mí dheireanacha mar Phríomh-Bhreitheamh.
Agus J. S. Verma ina bhall den Chúirt Uachtarach, bhí páirt aige sa leathnú a tharla ar leigheasanna breithiúnacha maidir le damáiste don chomhshaol, neamh-chomhionannas inscne, éilliú agus ionsaí ar neamhspleáchas na mbreithiúna. Ag an am céanna, bhí sé ag caomhnú cearta sibhialta, polaitiúla, eacnamaíocha, sóisialta agus cultúrtha a aithníodh roimhe sin, go mór mór má bhí nádúr saolta an stáit Indiaigh i mbaol nó má bhí mí-úsáid á baint as cumhachtaí tugtha ag reachtaíocht slándála náisiúnta.
Ar scor.
Tar éis dó éirí as mar bhall den Chúirt Uachtarach, bhí J. S. Verma ina chathaoirleach ar an gCoimisiún Náisiúnta um Chearta an Duine ó 1999 go 2003, tráth a raibh an Coimisiún chun tosaigh san iarracht na daoine a bhí taobh thiar díobh a dhéanamh freagrach as na hainghníomhartha a tharla i nGujarat sa bhliain 2002.
Bhí J. S. Verma gníomhach sa saol poiblí go dtí deireadh a shaoil beagnach, mar chrann taca do chúiseanna ar nós an chirt chun faisnéise. Is é an ról tábhachtach deireanach a bhí aige cathaoirleacht Choiste Verma, a rinne athbreithniú ar na leasuithe ar an dlí coiriúil a d'fhéadfadh a bheith riachtanach chun dul i ngleic le héigniú agus ionsaí gnéasach go héifeachtach. Cuireadh roinnt moltaí a rinne an Coiste i bhfeidhm tríd an Reacht um an Dlí Coiriúil (Leasú), 2013 agus an tAcht um an Dlí Coiriúil (Leasú), 2013.
Tiobraid mac Taidhg. Rí na gConnacht de chlann Uí Bhriúin ba ea Tiobraid mac Taidhg (Sean-Ghaeilge Tipraite mac Taidg) (bás 786). Indreachtach mac Muireadhaigh Mhoilleathain (bás 723) ba ea a sheanathair, agus Aodh Balbh mac Indreachtaigh (bás 742) a uncail, iar-ríthe beirt. Síol Muireadhaigh ba ea a mhuintir. Bhí sé i gcoróin ón mbliain 782 go dtí 786.
Sa bhliain 783, cuireadh Cáin Naomh Pádraig as Ard Mhacha i bhfeidhm i Ráth Cruachan ag Tiobraid agus an Ard Mhacha, Dub-dá-Leithe. Díríonn sí aird ar chomhaitheantas Ard Mhacha agus Uí Bhriúin ar a n-éilimh i gcúige Chonnacht. Agus Ard Mhacha tofa ag Tiobraid de rogha ar Oileán Í, cuireann seo in úil go raibh fonn air beartas eaglasta a leanúint ar neamhchead ar an Ardrí, Donnchadh na Mí mac Domhnaill.
Sa bhliain 784, chloígh Tiobraide airm Uí Fhiachrach Aidhne i gCath Carn Conaill (gar den Ghort). Sa bhliain dár gcionn, chloígh sé, Uí Fhiachrach Mhuaidhe i gCath Mhuaidhe. Chuir na buanna seo ardcheannas Uí Bhriúin sna Connachta ar bun.
Ardal mac Cathail. Rí na gConnacht de chlann Uí Bhriúin ba ea Ardal mac Cathail (Sean-Ghaeilge Artgal mac Cathail (died 791). Cathal mac Muireadhaigh Moilleathan (bás 735), ba ea a athair agus Dub-Indrecht mac Cathail (bás 768) a dheartháir, iar-ríthe beirt. Síol Chathail ba ea a mhuintir. Bhí sé i gcoróin ón mbliain 777 go dtí 782.
Sa bhliain 777, chloígh Uí Fhiachrach fir Chalraí. Sa bhliain 778, bhuaigh Ardal in éadan Uí Mhaine i gCath Mag Dairben.
Sa bhliain 780, cuireadh cáin Naomh Chomáin agus abb Aodháin i bhfeidhm sin tríú huair ar na Connachta. D'éirigh Ardal as a choróin sa bhliain 782 agus d'imigh ar oilithreacht go dtí Oileán Cholm Cille an bhliain dár gcionn, áit a bhfuair sé bás sa bhliain 791.
Rinneadh rí Chonnacht fosta dá mhac, "Cináed" (bás 792).
Flaithrí mac Domhnaill. Rí na gConnacht de chlann Uí Bhriúin ba ea Flaithrí mac Domhnaill (Sean-Ghaeilge Flaithrí mac Domnaill) (bás 777). Domhnall mac Ceallaigh (bás 728), iar-rí, ba ea a athair. Síol Cheallaigh as Loch Cime. Bhí sé i mbliain 773 go dtí 777.
Sa bhliain, chloígh Siol Ceallaigh Uí Mhaine i gCath Achad Liac (Cluain Acha Liag, Cill ar Ghualainn anois, áit insealbhaithe Uí Mhaine). Tar éis an chatha seo, cuireadh cáin Naomh Chiaráin i bhfeidhm arís sna Connachta.
Tuairiscítear a bhás sna hannála sa bhliain 777, ach deir staraithe eile gur éirigh sé as a choróin agus go bhfuair sé bás sa bhliain 779.
Domhnall mac Ceallaigh. Rí na gConnacht de chlann Uí Bhriúin ba ea Domhnall mac Ceallaigh (Sean-Ghaeilge Domnall mac Cellaig) (bás 728). Ceallach mac Raghallaigh (bás 705), iar-rí, ba ea a athair. Síol Cheallaigh as Loch Cime ba ea a mhuintir.
Ní fheictear Domhnall sna ríliostaí ach déantar trácht ar a réimeas sna hannála. Tháinig sé i gcomharbacht ar Indreachtach mac Muireadhaigh Moilleathan (bás 723). Bhí sé i gcoróin ón mbliain 723 go dtí 728. Rinneadh rí Chonnacht fosta dá mhac, Flaithrí (bás 779).
Cathal mac Muireadhaigh. Rí na gConnacht de chlann Uí Bhriúin ba ea Cathal mac Muireadhaigh Mhoilleathain (Sean-Ghaeilge Cathal mac Muiredaig Muillethan) (bás 735). Muireadhach Moilleathan mac Fearghasa (bás 702) ba ea a athair, agus Indreachtach a dheartháir (bás 723), iar-rí ríthe beirt. Síol Muireadhaigh ba ea a mhuintir. Bhí sé i réim ón mbliain 728 go dtí 735.
Dar leis an dán"The Kings of Connacht", ghabh Cathal an choróin gan bheith ina rídhamhna. Tuairiscítear sna hannála gur tharla cath i measc na gConnacht sa bhliain 732 inar maraíodh a nia, Muireadhach mac Indreachtaigh.
Sinsear Síol Chathail ba ea é, a bhain tailte amach dóibh féin i gContae Ros Comáin agus chlann Uí Mhaine thíos leis.
Bás.
Sa bhliain 735, d'éag Cathal go tobann de chúiseanna anaithnide. An lá céanna, d'imigh idir a mhac is sine, Risteard an Furasta, agus Caitrín, bean a leasdearthár, Uilliam Dílis. Ní fios ar imigh suas le chéile nó léi féin.
Aodh Balbh mac Indreachtaigh. Rí na gConnacht de chlann Uí Bhriúin ba ea Aodh Balbh mac Indreachtaigh (Sean-Ghaeilge Áed Balb mac Indrechtaig) (bás 742). Indreachtach mac Muireadhaigh Mhoilleathain (bás 723), iar-rí, ba ea a athair. Síol Muireadhaigh ba ea a mhuintir.
Feictear Aodh sna ríliostaí agus sna hannála. Bhí sé i gcoróin ón mbliain 735 go dtí 742, ach níl aon eolas ann faoi eachtraí a réimis.
Fearghas mac Ceallaigh. Rí na gConnacht de chlann Uí Bhriúin ba ea Fearghas mac Ceallaigh (Sean-Ghaeilge Forggus nó Fergus mac Cellaig) (bás 756). Ceallach mac Raghallaigh (bás 705) na ea a athair, agus Domhnall (bás 728) a dheartháir, iar-ríthe beirt. Síol Cheallaigh as Loch Cime, ainmnithe as a athair, ba ea a mhuintir. Bhí sé i réim ón mbliain 742 go dtí 756.
Tharla eachtraí le linn a réimis a chuidigh le laghdú i gcumhacht ghéaga eile na gConnacht. Sa bhliain 743, tharla cath idir Uí Fhiachrach Aidhne agus a n-iar-comhghuaillithe Uí Mhaine. Sa bhliain chéanna, tharla cath idir Uí Ailealla agus na Gailenga i gCath Mag Luirg (Magh Loirg).
B'éigean d'Fhearghas a údarás a chuir i gcion, ach sa bhliain, i gcomhaontas leis na Conmhaicne, Cliath é ag fir Uí Bhriúin. An bhliain chéanna, bhuaigh sé in éadan Uí Bhriúin Seola i ndeisceart na gConnacht. Sa bhliain 752, chloígh Uí Bhriúin Calraige Luirg, aitheachthuath b'fhéidir Uí Ailealla. Sa bhliain 753, cloíodh Uí Ailealla ag na "Grecraige".
Thug Chineál Chairbre, chlann Uí Néill, aghaidh ar fhorbairt ó thuaidh Uí Bhriúin. Sa bhliain 754, tharla Cath Ard Noíscan (Ard Naoscan) i gcríocha Uí Ailealla idir Uí Bhriúin agus Cineál Chairbre. Sa bhliain 756, chloígh Fearghas go dona iad i gCath Mhóna Móire (Móin Mór, Contae an Longfoirt).
Dheimhnigh Forggus tacaíocht Chluain Mhic Nóis nuair a chuir sé i bhfeidhm Cáin Naomh Chiaráin agus Cáin Naomh Bhreandáin de Chluain Fearta sa bhliain 744.
Rinneadh rí Chonnacht fosta dá mhac, Colla (bás 796). Maraíodh triúr dá mhic, Catharnach, Cathmug agus Artbran i gCath Druim Robaig ("Dromrovay", deisceart Mhaigh Eo) ag fir Uí Fhiachrach sa bhliain 758.